ফের রাজস্থানের কোটায় ডাক্তারি পরীক্ষার্থীর ঝুলন্ত দেহ উদ্ধার, উদ্বিগ্ন প্রশাসন

ওয়েবডেস্ক: ফের রাজস্থানের (Rajasthan) কোটায়  (Kota) আত্মহত্যা ! মৃতা এক পরীক্ষার্থী। শনিবার রাত ৯ টা নাগাদ একটি মেসবাড়ি থেকে তরুণীর ঝুলন্ত দেহ উদ্ধার হয়েছে। মৃতা ছাত্রী ডাক্তারি প্রবেশিকা পরীক্ষার প্রস্তুতি নিচ্ছিলেন। মধ্যপ্রদেশের শেওপুরের বাসিন্দা ছিলেন।

রবিবার নিট (Neet) দিতে যাওয়ার দিন ছিল। কিন্তু  তার আগেই মর্মান্তিক ঘটনা। প্রাথমিকভাবে পুলিশের অনুমান, আত্মঘাতী হয়েছেন ওই ছাত্রী। তবে ঘর থেকে কোনও সুইসাইড নোট উদ্ধার হয়নি। দেহ উদ্ধার করে ময়নাতদন্তে পাঠানো হয়েছে। পুলিশ ঘটনার তদন্ত শুরু করেছে।

মধ্যপ্রদেশের এই তরুণীও কোটায় একটি কোচিং সেন্টারে ডাক্তারি পরীক্ষার প্রস্তুতি নিচ্ছিলেন। গত বছর থেকে কোটায় ছিলেন তিনি। বাবা-মায়ের সঙ্গেই থাকতেন। ঘটনার সময় তরুণীর বাবা-মা বাড়িতেই ছিলেন।

আরও পড়ুন: এবার আরব সাগরে মহড়া শুরু ভারতীয় নৌ-বাহিনীর

কোটায় পড়ুয়াদের একের পর এক মৃত্যুর ঘটনায় চাঞ্চল্য ছড়িয়েছে। কী কারণে এই ধরনের মৃত্যু মিছিল তা এখনও রহস্য! প্রাথমিকভাবে অনুমান, অতিরিক্ত পড়াশোনার চাপেই এই আত্মহত্যার ঘটনা।

চলতি বছরের জানুয়ারি মাস থেকে এই নিয়ে ১৪টি আত্মহত্যার ঘটনা সামনে এসেছে। গত বছরেও ছিল মৃত্যু মিছিল, ১৭ জন পড়ুয়ার আত্মঘাতী হয়। কোটায় পড়ুয়াদের আত্মহত্যার ঘটনায় উদ্বিগ্ন প্রশাসন। আত্মহত্যা আটকাতে ব্যবস্থাও নিয়েছিল প্রশাসন। হস্টেল এবং মেসবাড়িতে আত্মহত্যা ঠেকাতে সিলিং ফ্যানের সঙ্গে একটি বিশেষ যন্ত্র বসানোরও নির্দেশ দেয় স্থানীয় প্রশাসন। একটি মোটা স্প্রিং-জাতীয় যন্ত্র, যেটি ফ্যানের সঙ্গে যুক্ত করা যায়। এই যন্ত্র ব্যবহারের ফলে কিছু ক্ষেত্রে আত্মহত্যা আটকানো গিয়েছিল। কিন্তু তার পরেও কোটায় পড়ুয়াদের মৃত্য মিছিল বন্ধ করা সম্ভব হয়নি।

দেখুন অন্য খবর: